آوروپا بیرلیگیندن جولان تپه‌لری قرارینا اعتراض
آوروپا بیرلیگی خاریجی علاقه‌لر و امنیت سیاستی عالی نماینده‌سی فئدئریجا موگرینی، آوروپا بیرلیگینین، ایسرائیلین ایشغا‌لی آلتیندا اولان جولان تپه‌لری اوزرین‌دکی حاکمیتینی تانیمادیغینی سؤیله‌دی.
موگرینی، آمریکا پرزیدنتی دونالد ترامپ‌ین "جولان تپه‌لری اوستونده ایسرائیلین حاکمیتینی آمریکا‌نین رسمن تانیدیغینی" اعلان ائدن باشقانلیق قرارینی ایمضالاماسی‌نین آردین‌دان، آوروپا بیرلیگی عضوو اولان 28 اؤلکه آدین‌دان یازی‌لی بیانات وئره‌رک،
آوروپا بیرلیگینین جولان تپه‌لری‌نین ایستاتوسونا دایر موقعیتی دییشمز." قئید ائتدی.
موگرینی، آوروپا بیرلیگینین بین الخالق حقوقون و بیرلشمیش میللت‌لر امنیت شوراسی‌نین 242 و 497 سای‌لی قرارلاری اساساً ایسرائیلین ایشغا‌لی آلتیندا اولان جولان تپه‌لری اوستون‌دکی حاکمیتینی تانیمادیغینی وورغولاییب.
آمریکا پرزیدنتی دونالد ترامپ و ایسرائیل باش ناظیری بنیامین نتانیاهو، اوّلکی گون آغ ائوده تشکیل ائتدیک‌لری مطبوعات کونفرانسیندا، جولان تپه‌لری مسئله‌سینده قرارلارینی آچیقلامیشدی.
جولان تپه‌لری اوستونده ایسرائیلین حاکمیتینی آمریکانین رسمن تانیدیغینی" اعلان ائدن باشقانلیق قرارینی ایمضالایان ترامپ، 21 مارسدا دا توئیتر،
52  ایلین آردین‌دان آمریکا اوچون ایسرائیلین جولان تپه‌لری اوستوندکی حاکمیتینی تام اولا‌راق تانیماغین واختی گلدی." قیمتلندیرمه‌سینده ائتمیشدی.
ایسرائیل، سوریه تورپاغی اولان جولان تپه‌لرینی 1967دن بو یانا ایشغال آلتیندا ساخلاییر.
